Stželeckio dykuma
Stželeckio dykuma (angl. Strzelecki Desert) – dykuma Pietų Australijos valstijos Tolimosios Šiaurės (angl. Far North) regione, pietvakarių Kvinslande ir vakarų Naujajame Pietų Velse, į šiaurės rytus nuo Eiro ežero baseino. Eiro ežero baseine yra dvi kitos dykumos – Simpsono dykuma ir Tirario dykuma. Stželeckio dykumos plotas yra 80 250 km². Dykumą lenkų tyrinėtojo Pavelo Stželeckio (Paweł Edmund Strzelecki) garbei pavadino kitas Australijos tyrinėtojas Čarlzas Stertas (Charles Sturt). P. Sželeckis buvo pirmas to regiono tyrinėtojas, tyręs jį netrukus po nevykusios Burke ir Wills ekspedicijos. Dykumos šiaurės vakarinėje dalyje yra mažas Birdsvilio (angl. Birdsville) miestelis. Dykumą kerta: Dingų tvora Birdsville Track ir Strzelecki Track keliai upės Diamantina, Kupers Krykas ir Stželecki Krykas. Dykumoje yra platūs kopų laukai, trys saugotini nepažeistos gamtos rajonai Dykumoje gyvena šokliapelės Notomys fuscus, kurioms gresia išnykimas. Didelė dalis dykumos yra saugoma Stželeckio regioninio draustinio (angl. Strzelecki Regional Reserve) Dalį rytinės Stželeckio dykumos saugo Sterto Nacionalinis parkas (angl. Sturt National Park). Cobbler Sandhills vietovė prie Blanche ežero (angl. Lake Blanche) yra Stželeckio dykumos dalis, kurioje kopas pakeitė mažos eroduotos kalvelės, kurių daugelio viršūnės padengtos augalija. Ši vietovė buvo rimta kliūtis bandant pervažiuoti dykumą automobiliais.